# εισαγωγη ΤΟΥ ΕΘΝΙΚΟΥ ΠΡΟΓΡΑΜΜΑΤΟΣ ΑΠΟΖΗΜΙΩΣΗΣ (NATIONAL REDRESS SCHEME)

## Τι είναι το National Redress Scheme;

Το National Redress Scheme παρέχει υποστήριξη σε άτομα που είχαν κακοποιηθεί σεξουαλικά ως παιδιά, όταν διέμεναν σε κρατικούς οργανισμούς και σε ορισμένους άλλους οργανισμούς.

Αυτοί περιλαμβάνουν χώρους που ήταν υπό την διοίκηση της κυβέρνησης, όπως σχολεία και φροντίδα έξω από το σπίτι (για παιδιά και νέους που δεν μπορούσαν να ζήσουν με τους γονείς, τις οικογένειές τους ή τους πρωταρχικούς τους φροντιστές).

Το National Redress Scheme περιλαμβάνει επίσης χώρους που διοικούνται από εκκλησιαστικούς φιλανθρωπικούς οργανισμούς, αθλητικούς συλλόγους και άλλους οργανισμούς. Αυτοί περιλαμβάνουν τις Καθολικές, Αγγλικανικές και Ενωτικές Εκκλησίες, τους Προσκόπους Αυστραλίας (Scouts Australia), το YMCA και τον Στρατό της Σωτηρίας (Salvation Army).

Ο πλήρης κατάλογος των οργανισμών που έχουν προσχωρήσει στο National Redress Scheme είναι διαθέσιμος στον ιστότοπο **www.nationalredress.gov.au**

Το National Redress Scheme άρχισε την 1η Ιουλίου 2018 και θα διαρκέσει 10 χρόνια. Μπορείτε να υποβάλετε αίτηση από την 1η Ιουλίου 2018 έως τις 30 Ιουνίου 2027.

Το Πρόγραμμα αποτελεί εναλλακτική λύση για την αναζήτηση αποζημίωσης, μέσω δικαστηρίων.

**Τι προσφέρει το National Redress Scheme;**

Το National Redress Scheme μπορεί να προσφέρει τρία πράγματα:

1. κάποιον για να μιλήσετε μαζί του για το πώς νιώθετε (συμβουλευτικές και ψυχολογικές υπηρεσίες),
2. προσωπική απάντηση από τον υπεύθυνο οργανισμό · και
3. μια χρηματική αποζημίωση.

Κάθε αίτηση θα εξεταστεί σε ατομική βάση. Η πληρωμή που μπορεί να σας προσφερθεί μπορεί να κυμαίνεται το λιγότερο από $ 10.000 έως $ 150.000, ανάλογα με τις περιστάσεις.

Όλες οι πληροφορίες σχετικά με την αίτησή σας και την απόφαση προστατεύονται. Θα χρησιμοποιηθούν μόνο για τους σκοπούς του προγράμματος, το οποίο μπορεί να περιλαμβάνει την ανταλλαγή πληροφοριών με τα σχετικά ιδρύματα.

Εκτός από τη λήψη υποστήριξης στο πλαίσιο μιας προσφοράς από το National Redress Scheme, μπορείτε επίσης να λάβετε υποστήριξη για να σας βοηθήσουν να υποβάλετε αίτηση.

**Ποιος μπορεί να υποβάλει αίτηση;**

Μπορείτε να υποβάλετε αίτηση στο National Redress Scheme εάν:

* είχατε εμπειρία παιδικής σεξουαλικής κακοποίησης πριν από την 1η Ιουλίου 2018 σε οργανισμό που έχει προσχωρήσει στο National Redress Scheme και
* είστε άνω των 18 ετών ή θα γίνετε 18 ετών πριν από τις 30 Ιουνίου 2028, και
* είστε Αυστραλός πολίτης ή μόνιμος κάτοικος.

Μπορείτε να υποβάλετε αίτηση στο National Redress Scheme ακόμα κι αν η κακοποίηση συνέβη πριν από πολύ καιρό.

Δεν μπορείτε να υποβάλετε αίτηση στο National Redress Scheme εάν:

* έχετε ήδη λάβει μια προσφορά από το National Redress Scheme,
* έχετε ήδη υποβάλει αίτηση και η αίτησή σας δεν έχει εγκριθεί.
* το δικαστήριο έχει αποφανθεί ότι ο οργανισμός πρέπει να καταβάλλει αποζημίωση (αν και μπορείτε να υποβάλετε αίτηση σε σχέση με άλλα ιδρύματα), ή
* είστε αυτή τη στιγμή στη φυλακή.

Η αίτησή σας θα αξιολογηθεί διαφορετικά αν:

* είστε κάτω από την ηλικία των 18 ετών, ή
* έχετε καταδικαστεί για ένα έγκλημα και έχετε καταδικαστεί σε φυλάκιση 5 ετών ή παραπάνω.

**Πώς να υποβάλετε αίτηση**

Για να αποκτήσετε πρόσβαση στο National Redress Scheme, θα χρειαστεί να γράψετε το τι σας έχει συμβεί. Θα πρέπει να δώσετε αυτές τις πληροφορίες στην αίτησή σας.

Είναι δική σας επιλογή να κάνετε αίτηση απευθείας στο διαδίκτυο ή χρησιμοποιώντας το έντυπο αίτησης.

Μπορείτε να λάβετε ένα έντυπο αντίγραφο της αίτησης:

* κατεβάζοντας το έγγραφο από τη διεύθυνση www.nationalredress.gov.au;
* τηλεφωνικώς στον αριθμό 1800 737 377 και να σας αποσταλεί ένα έντυπο αίτησης, ή
* ζητώντας από μια υπηρεσία υποστήριξης ένα έντυπο αίτησης.

Μπορείτε να υποβάλετε αίτηση μέσω του MyGov.

**Πώς θα εξεταστεί η αίτησή μου;**

Η αίτησή σας θα εξεταστεί μαζί με τα διαθέσιμα αρχεία ή πληροφορίες από τον οργανισμό ή τους οργανισμούς που έχετε κατονομάσει. Εάν το National Redress Scheme αποφανθεί ότι τα γεγονότα είναι πιθανό να έχουν συμβεί, θα γίνει μια προσφορά αποζημίωσης.

**Λήψη βοήθειας και υποστήριξης**

Διατίθενται υπηρεσίες διερμηνείας μέσω της Εθνικής Υπηρεσίας Μετάφρασης και Διερμηνείας (TIS National) εάν χρειάζεστε διερμηνέα, για να σας βοηθήσει να μιλήσετε στο National Redress Scheme.

Μπορείτε να αποκτήσετε πρόσβαση σε υπηρεσίες υποστήριξης (Redress Support Services) για να σας βοηθήσουν να υποβάλετε την αίτηση και να προσφέρουν υποστήριξη με οποιαδήποτε συναισθήματα που σας αναστατώνουν.

Διατίθενται επίσης δωρεάν υπηρεσίες νομικής υποστήριξης και οικονομικής υποστήριξης για να σας βοηθήσουν να κατανοήσετε τις επιλογές σας.

Περισσότερες πληροφορίες σχετικά με την υποβολή αίτησης και την απόφαση αποδοχής ή απόρριψης μιας προσφοράς αποζημίωσης περιλαμβάνονται στο ενημερωτικό δελτίο με τίτλο *«Υποβολή Αίτησης για Αποζημίωση»* («*Applying for redress»*)(διατίθεται στην αγγλική γλώσσα και σε διάφορες γλώσσες, συμπεριλαμβανομένης της ελληνικής).

|  |
| --- |
| Για να βρείτε μια υπηρεσία υποστήριξης, είτε:Επισκεφθείτε τη διεύθυνση **www.nationalredress.gov.au** ήΚαλέστε το National Redress Scheme στον αριθμό **1800 737 377**Αν χρειάζεστε διερμηνέα, καλέστε **την Εθνική Τηλεφωνική Υπηρεσία Διερμηνείας (TIS National)** στον αριθμό **131 450** και ζητήστε από αυτούς να καλέσουν το National Redress Scheme στον αριθμό 1800 737 377. |

**Προσοχή**

Η επόμενη σελίδα δίνει έναν ορισμό θεσμού σεξουαλικής κακοποίησης παιδιών.

Μπορεί να αναστατωθείτε όταν το διαβάσετε.

Εάν θέλετε να μιλήσετε με κάποιον για το πώς αισθάνεστε, μπορείτε να επικοινωνήσετε με τις δωρεάν υπηρεσίες εμπιστευτικής υποστήριξης (Redress Support Services) στον παραπάνω αριθμό.

Εάν χρειάζεστε άμεση βοήθεια, μπορείτε να τηλεφωνήσετε στο:

* Beyond Blue (Πέρα από το μπλε) στο 1300 22 4636
* Lifeline (Ανοιχτή Γραμμή Βοηθείας) στο 13 11 14
* 1800 Respect (1800 Σεβασμός) στο 1800 737 732
* Suicide Call Back Service (Υπηρεσία επιστροφής κλήσης για αυτοκτονίας] στο 1300 659 467
* Mensline (Τηλ. Γραμμή για άνδρες) στο 1300 78 99 78
* Σε περίπτωση έκτακτης ανάγκης καλέστε το τριπλό μηδέν - Triple Zero (000)

**Τι είναι σεξουαλική κακοποίηση παιδιών;**

Η σεξουαλική κακοποίηση παιδιών είναι όταν κάποιος εμπλέκει ένα άτομο ηλικίας κάτω των 18 ετών σε σεξουαλικές δραστηριότητες με τις οποίες δεν συμφωνεί ή δεν καταλαβαίνει.

Η σεξουαλική κακοποίηση παιδιών μπορεί να περιλαμβάνει (αλλά δεν περιορίζεται μόνο σε):

* σεξουαλική επαφή με οποιοδήποτε μέρος του σώματος, είτε όταν είναι ντυμένοι είτε χωρίς ρούχα·
* προετοιμασία ή ενθάρρυνση ενός παιδιού να εμπλακεί σε σεξουαλική δραστηριότητα
* σεξουαλική επαφή οποιουδήποτε είδους με παιδί·
* να πείσει κάποιος ή να εξαναγκάσει ένα παιδί να συμμετάσχει σε σεξουαλική δραστηριότητα·
* σεξουαλικές πράξεις που γίνονται από ενήλικες οποιουδήποτε φύλου, σε παιδί οποιουδήποτε φύλου.

**Πότε είναι υπεύθυνος ένας οργανισμός;**

Το National Redress Scheme θέτει την ευθύνη στους οργανισμούς ώστε να αναλάβουν την ευθύνη για τη σεξουαλική κακοποίηση παιδιών που θα έπρεπε να είχαν αποτρέψει.

Ένας οργανισμός είναι υπεύθυνος για την κακοποίηση, αν σας έφερε σε επαφή με το άτομο που σας κακοποίησε.

Για παράδειγμα, αν η σεξουαλική κακοποίηση παιδιών συνέβη:

* στις εγκαταστάσεις ενός οργανισμού, όπως σε ένα σχολείο, σε μια εκκλησία, μια λέσχη ή ένα ορφανοτροφείο
* σε ένα μέρος όπου διεξάγονται οι δραστηριότητες ενός οργανισμού, όπως μια κατασκήνωση ή μια αθλητική εγκατάσταση
* σε οποιοδήποτε άλλο μέρος και έγινε από έναν υπάλληλο ενός οργανισμού, όπως ένα δάσκαλο, ένα θρησκευτικό άτομο όπως έναν ιερέα ή μια μοναχή, έναν προπονητή αθλήματος ή αρχηγό κατασκήνωσης.